Κανονισμός (ΕΚ) αριθ. 1208/2000 της Επιτροπής

της 8ης Ιουνίου 2000

για την τροποποίηση του κανονισμού (ΕΚ) αριθ. 1420/1999 του Συμβουλίου περί των κοινών κανόνων και διαδικασιών για τις μεταφορές ορισμένων αποβλήτων από την Ευρωπαϊκή Ένωση προς τη Βουλγαρία και τη Νιγηρία, και του κανονισμού (ΕΚ) αριθ. 1547/1999 για τον καθορισμό των διαδικασιών ελέγχου για τις μεταφορές ορισμένων αποβλήτων προς τη Βουλγαρία και τη Νιγηρία

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους(1), όπως τροποποιήθηκε τελευταία από την απόφαση 1999/816/ΕΚ της Επιτροπής(2), και ιδίως το άρθρο 17 παράγραφος 3,

Εκτιμώντας τα ακόλουθα:

(1) Στις 29 Νοεμβρίου 1999, η Νιγηρία υπέβαλε επίσημο αίτημα να της επιτραπεί να εισάγει ορισμένα απόβλητα που αναφέρονται στο παράρτημα ΙΙ του κανονισμού (ΕΟΚ) αριθ. 259/93 σύμφωνα με τη διαδικασία ελέγχου που ισχύει για τα απόβλητα που αναφέρονται στον πίνακα του παραρτήματος IV του κανονισμού (ΕΟΚ) αριθ. 259/93 (δηλαδή την "κόκκινη" διαδικασία).

(2) Στις 9 Δεκεμβρίου 1999, η Βουλγαρία υπέβαλε επίσημο αίτημα να της επιτραπεί να εισαγάγει ορισμένα απόβλητα που αναφέρονται στο παράρτημα ΙΙ του κανονισμού (ΕΟΚ) αριθ. 259/93 σύμφωνα με τη διαδικασία ελέγχου που ισχύει για τα απόβλητα που αναφέρονται στον πίνακα του παραρτήματος ΙΙΙ του κανονισμού (ΕΟΚ) αριθ. 259/93 (δηλαδή την "πορτοκαλί" διαδικασία).

(3) Σύμφωνα με το άρθρο 17 παράγραφος 3 του κανονισμού (ΕΟΚ) αριθ. 259/93 και το άρθρο 3 του κανονισμού (ΕΚ) αριθ. 1420/1999, του Συμβουλίου, της 29ης Απριλίου 1999, περί των κοινών κανόνων και διαδικασιών για τις μεταφορές ορισμένων αποβλήτων προς ορισμένες χώρες εκτός ΟΟΣΑ(3), η επιτροπή η οποία ιδρύεται βάσει του άρθρου 18 της οδηγίας 75/442/ΕΟΚ του Συμβουλίου, της 15ης Ιουλίου 1975, για τα απόβλητα(4), όπως τροποποιήθηκε τελευταία από την απόφαση 96/350/ΕΚ της Επιτροπής(5), έλαβε γνώση των επίσημων αιτημάτων της Νιγηρίας και της Βουλγαρίας στις 30 Νοεμβρίου 1999 και στις 15 Δεκεμβρίου 1999 αντίστοιχα.

(4) Για να συνεκτιμηθεί η νέα κατάσταση στη Νιγηρία, θα πρέπει να τροποποιηθούν ταυτόχρονα ο κανονισμός (ΕΚ) αριθ. 1420/1999 και ο κανονισμός (ΕΚ) αριθ. 1547/1999 της Επιτροπής, της 12ης Ιουλίου 1999, για τον καθορισμό των διαδικασιών ελέγχου στο πλαίσιο του κανονισμού (ΕΟΚ) αριθ. 259/93 του Συμβουλίου που εφαρμόζονται στις αποστολές ορισμένων αποβλήτων προς ορισμένες χώρες για τις οποίες δεν ισχύει η απόφαση C(92)39 τελικό, του ΟΟΣΑ(6), όπως τροποποιήθηκε τελευταία από τον κανονισμό (ΕΚ) αριθ. 354/2000(7).

(5) Για να συνεκτιμηθεί η νέα κατάσταση στη Βουλγαρία, θα πρέπει να τροποποιηθούν ταυτόχρονα ο κανονισμός (ΕΚ) αριθ. 1420/1999 και ο κανονισμός (ΕΚ) αριθ. 1547/1999,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Α του κανονισμού (ΕΚ) αριθ. 1420/1999 τροποποιείται ως εξής:

1. Στο τμήμα GH ("Απορρίμματα πλαστικών υλών σε στερεά μορφή") του κειμένου σχετικά με τη Βουλγαρία, παρεμβάλλεται το ακόλουθο κείμενο:

">ΘΕΣΗ ΠΙΝΑΚΑ>"

2. Το κείμενο που αναφέρεται στη Νιγηρία, τροποποιείται ως εξής:

"Όλοι οι τύποι εκτός από:

1. Στο τμήμα GA ('Απορρίμματα μετάλλων και μεταλλικών κραμάτων σε μορφή μεταλλική, που δεν επιδέχεται διασπορά')

Τα παρακάτω απορρίμματα και κατάλοιπα μη σιδηρούχων μετάλλων και τα κράματά τους:

>ΘΕΣΗ ΠΙΝΑΚΑ>

2. Όλοι οι τύποι του τμήματος GH ('Απορρίμματα πλαστικών υλών σε στερεά μορφή')

3. Όλοι οι τύποι του τμήματος GI ('Απορρίμματα χαρτιού, χαρτονιού και προϊόντων χαρτιού')

4. Όλοι οι τύποι του τμήματος GJ ('Απορρίμματα υφάνσιμων υλών')".

Άρθρο 2

Ο κανονισμός (ΕΚ) αριθ. 1547/1999 τροποποιείται ως εξής:

1. Στο παράρτημα Α, τμήμα GH ("Απορρίμματα πλαστικών υλών σε στερεά μορφή") του κειμένου σχετικά με τη Βουλγαρία, παρεμβάλλεται το ακόλουθο κείμενο:

">ΘΕΣΗ ΠΙΝΑΚΑ>"

2. Το παράρτημα Β μεταβάλλεται και το κείμενο που αναφέρεται στη Νιγηρία, τροποποιείται ως εξής:

"1. Στο τμήμα GA ('Απορρίμματα μετάλλων και μεταλλικών κραμάτων σε μορφή μεταλλική, που δεν επιδέχεται διασπορά')

Τα παρακάτω απορρίμματα και κατάλοιπα μη σιδηρούχων μετάλλων και τα κράματά τους:

>ΘΕΣΗ ΠΙΝΑΚΑ>

2. Όλοι οι τύποι του τμήματος GH ('Απορρίμματα πλαστικών υλών σε στερεά μορφή')

3. Όλοι οι τύποι του τμήματος GI ('Απορρίμματα χαρτιού, χαρτονιού και προϊόντων χαρτιού')

4. Όλοι οι τύποι του τμήματος GJ ('Απορρίμματα υφάνσιμων υλών')"

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιουνίου 2000.

Για την Επιτροπή

Pascal Lamy

Μέλος της Επιτροπής

(1) ΕΕ L 30 της 6.2.1993, σ. 1.

(2) ΕΕ L 316 της 10.12.1999, σ. 45.

(3) ΕΕ L 166 της 1.7.1999, σ. 6.

(4) ΕΕ L 194 της 25.7.1975, σ. 39.

(5) ΕΕ L 135 της 6.6.1996, σ. 32.

(6) ΕΕ L 185 της 17.7.1999, σ. 1.

(7) ΕΕ L 45 της 17.2.2000, σ. 21.